
БАСПАСӨЗ РЕЛИЗІ

«Қамтамасыз етілмеген цифрлық активтерді айырбастау операторларының қызметін жүзеге асыру қағидаларын бекіту туралы» Қазақстан Республикасы Ұлттық Банкі Басқармасының 
қаулысын бекіту туралы 

2026 жылғы 30 сәуір						            Астана қаласы


Қазақстан Республикасының Ұлттық Банкі (бұдан әрі – Ұлттық Банк) «Қамтамасыз етілмеген цифрлық активтерді айырбастау операторларының қызметін жүзеге асыру қағидаларын бекіту туралы» Қазақстан Республикасы Ұлттық Банкі Басқармасының 2026 жылғы 29 сәуірдегі № 45 қаулысының (бұдан әрі – Қаулы) (Қазақстан Республикасы Әділет министрлігінде 2026 жылғы 30 сәуірде № 38622 болып тіркелген) бекітілгені туралы хабарлайды.
Қаулы «Қазақстан Республикасындағы банктер және банк қызметі туралы» және «Қазақстан Республикасының кейбір заңнамалық актілеріне қаржы нарығын реттеу және дамыту, байланыс және банкроттық мәселелері бойынша өзгерістер мен толықтырулар енгізу туралы» Қазақстан Республикасының Заңдарын іске асыруға әзірленді.
Қаулыда қамтамасыз етілмеген цифрлық активтерді айырбастау операторын лицензиялау тәртібі, қамтамасыз етілмеген цифрлық активтермен операцияларға арналған лицензияны алуға қажетті құжаттардың тізбесі, қамтамасыз етілмеген цифрлық активтерді айырбастау операторлары қызметін жүзеге асыру тәртібі, ұйымдық-құқықтық нысанына қойылатын талаптар, жарғылық капиталдың ең төменгі мөлшеріне қойылатын талаптар, киберқауіпсіздікке және операцияларды талдау мен бақылау жүйесіне қойылатын талаптар және қамтамасыз етілмеген цифрлық активтерді айырбастау операторының қызметін айқындайтын өзге де талаптар белгіленеді.
Қаулының толық мәтінімен Қазақстан Республикасы Ұлттық Банкінің ресми интернет-ресурсында танысуға болады.


Толығырақ ақпаратты БАҚ өкілдері мына телефон арқылы алуына болады:
+7 (7172) 77 55 77 (1766)
e-mail: Madiyar.Kyzaibekov@nationalbank.kz
www.nationalbank.kz

